stanford-oval/wikipedia huggingface dataset:
Interferometri

Michelsonin interferometri
Interferometri on optiikassa laite, joka yhdistää kahdesta eri lähteestä tulevat valoaallot tai muut aallot yhdeksi kuvaksi eli interferenssikuvioksi. Tietoa kohteesta saadaan vasta tätä interferenssikuviota tutkimalla. Myös interferometriä säädettäessä tapahtuvia interferenssikuvion muutoksia voidaan tutkia.
Interferometria on sovelletun tieteen ala, jossa useista tietyn datatyypin syötetiedoista muodostetaan yhdistämällä parempi esitys.selvennä Usein mittaukset ovat optisia.
Alun alkaen useimmat interferometrit käyttivät valkoista valoa. Nykyisin käytetään usein monokromaattista valoa, esimerkiksi lasereita. Jopa materian aaltoluonnetta voidaan tutkia. Eräs ensimmäisistä materiainterferometreistä oli elektroni-interferometri, sitä seurasi neutroni-interferometri ja vuoden 1990 tienoilla atomi-interferometri.lähde? Tämän jälkeen seurasi molekyyli-interferometria. Ei ole selvää mikä suurin mahdollinen hiukkaskoko interferometriassa voi olla.
Interferometrien parhaiten tunnettuja sovelluskohteita ovat tähtitiede ja pituusmittaus. Tämän ohella esimerkiksi integroiduissa optisissa piireissä Machin–Zehnderin interferometrit ovat tärkeitä monissa komponenteissa.
Interferometrityypit

On olemassa monia interferometrityyppejä. Ne eroavat lähinnä geometrialtaan. Seuraavassa on esitelty muutamia merkittävämpiä.
Interferometrityypit > Michelsonin interferometri

Michelsonin interferometri on yleinen interferometrityyppi. Se koostuu monokromaattisesta valon- tai materianlähteestä, ilmaisimesta, kahdesta peilistä ja yhdestä puoliläpäisevästä peilistä (katso kuva). Tarkastellaan tilannetta, jossa lähde on valonlähde. Valo voi kulkea kahta kautta laitteen läpi. Toinen on heijastua puoliläpäisevästä peilistä vasemmalla olevaan peiliin, heijastua siitä takaisin ja jatkaa puoliläpäisevän peilin läpi detektoriin. Toinen on läpäistä puoliläpäisevä peili, heijastua yläpeilistä, heijastua puoliläpäisevästä peilistä ja päätyä detektoriin. Jos näiden reittien pituusero on aallonpituuden monikerta, säteet vahvistavat toisiaan (konstruktiivinen interferenssi). Jos polkujen ero on jokin aallonpituuden monikerta lisättynä puolella (0,5; 1,5; 2,5; ...), säteet heikentävät toisiaan (destruktiivinen interferenssi).
Michelsonin interferometria käytettiin Michelsonin–Morleyn kokeessa. Tällöin valolähteenä käytettiin kaasupurkauslamppua, suodatinta ja ohutta rakoa. Myös tähtien valoa kokeiltiin eräässä kokeessa. Vaikka tähtien valo on epäkoherenttia, se kuitenkin on käytännössä pistelähde ja tuottaa interferenssikuvion. Michelsonin interferometria käytetään näiden kokeiden lisäksi esimerkiksi gravitaatioaaltojen etsinnässä.
Interferometrityypit > Fabryn–Pérot'n interferometri

Fabryn–Pérot'n interferometri tai etaloni muodostuu tyypillisesti läpinäkyvästä levystä, jossa on kaksi heijastavaa pintaa, tai kahdesta hyvin heijastavasta yhdensuuntaisesta puoliläpäisevästä peilistä. Erityisesti ensimmäistä tyyppiä kutsutaan usein etaloniksi. Fabryn–Pérot'n interferometri on nimetty Charles Fabryn ja Alfred Pérot'n mukaan. Interferometrin läpi kulkevassa valossa havaitaan piikkejä laitteen resonanssitaajuuksia vastaavilla aallonpituuksilla.
Etaloneja käytetään yleisesti tietoliikennetekniikassa, lasereissa ja spektroskopiassa. Nykyinen valmistustekniikka on mahdollistanut hyvin tarkat Fabryn–Pérot'n interferometrit.
Tähtitiede

Tähtitieteessä interferometri parantaa kohteen havaitsemisen tarkkuutta eli erotuskykyä. Se poistaa ilmakehän rauhattomuudesta aiheutuvaa kohteen leviämistä. Näkyvän valon alueella interferometria vaatii yleensä suuria määriä valoa eli kirkkaita kohteita ja on siksi ennen harvoin käytetty, vaikka onkin tunnettu jo 1800-luvulta. Interferometri yhdistää kaksi tai useampaa kaukoputkea, esimerkiksi laitteissa COAST, NPOI ja IOTA. Myös maailman suurimmalla Keck-kaukoputkiparilla on käytetty interferometriaa. Pian otetaan käyttöön VLT tai VLTI. Radioteleskoopeissa interferometriaa on käytetty pitkään.  Parhaillaan suunnitteilla on avaruuteen sijoitettava LISA interferometri gravitonien havaitsemiseksi.
Tähtitiede > Intensiteetti-interferometri

Interferometri perustuu ajatukseen, että samanvaiheiset (esimerkiksi ylhäällä – ylhäällä) olevat valoaallot vahvistavat toisiaan.
Interferometrissa käytetään aina suodatettua, tietyn väristä valoa eli tiettyä valon aallonpituutta.
Jos samasta kohteesta tulevat eri raolla varustetulla levyllä peitettyyn kaukoputkiin valo yhdistetään, syntyy interferenssikuvio, jossa on viivoja.
Näkyvän valon aallonpituudella interferometreilla on pitkään mitattu tähtien läpimittoja. Ns. intensitetti-interferometrilla on onnistuttu mittaamaan muutaman kymmenen kirkkaan tähden kulmaläpimitat.
Tällä menetelmällä mitataan kapean raon läpi tähden tietystä kohdasta tuleva valo kahdella kaukoputkella, joiden etäisyyttä muunnellaan.
Kun valoaallot vahvistavat toisensa eli yhdistetty kohteiden kuva on kirkkaimmillaan,
kaukoputkien asentojen erosta saadaan kohteen kulmaläpimitta. Jos kaksi valonsädettä ovat samassa vaiheessa ja täsmälleen saman värisiä, valoaallot ovat koherentteja kuin lasertähti. Kaksi koherenttia valonsädettä tulevat täsmälleen samassa suunnassa (kulmassa) interferometriin. Nykyaikana kohenrenssiasteen mittaus suoritetaan elektronisesti. 
Ajatus on löytää koherenssipoikkeama eli samasta tähden osasta lähtevät valonsäteet
on saatava inkoherenteiksi. Inkoherenssi saavutetaan, kun kaukoputkia siirretään kauemmaksi toisistaan kunnes tähdestä tulevien valokuvioiden interferenssiviivat häviävät.
Menetelmä on kuitenkin erittäin vaativa ja sopii vain hyvin kirkkaille kohteille.
Tähtitiede > Täpläinterferometria

Täpläinterferometrialla otetaan tähdestä hyvin suurella suurennuksella 1/50 sekunnin valotusajalla kuvia, jotka yhdistetään ja käsitellään tietokoneella.
Näin saadaan näkyviin kuvaa levittävä ilmakehän rauhattomuus, joka voidaan poistaa kuvasta tietokonekäsittelyllä.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Michelsonin interferometrin toimintaperiaate. A. Valon- tai materianlähde, B. puoliläpäisevä peili, C. peilit ja D. detektori.
Fabryn–Pérot'n interferometrin rakenne. Valo saapuu vasemmalta ja heijastuu useita kertoja ennen poistumistaan.
Käännös suomeksi
Fredric Jameson
Teoksia

Sartre. The Origins of a Style (1961)
Marxism and Form. Twentieth Century Dialectical Theories of Literature (1971)
The Prison-House of Language. A Critical Account of Structuralism and Russian Formalism (1972)
Fables of Aggression. Wyndham Lewis, the Modernist as Fascist (1979)
The Political Unconscious. Narrative as a Socially Symbolic Act (1981)
The Ideologies of Theory. Essays 1971–1986. Vol. 1. Situations of Theory (1988)
The Ideologies of Theory. Essays 1971–1986. Vol. 2. The Syntax of History (1988)
Postmodernism and Cultural Theories. Lectures in China (Houxiandaizhuyi he Wenhualilun) (1987)
Late Marxism. Adorno, or, The Persistence of the Dialectic (1990)
Signatures of the Visible (1990)
Postmodernism, or, The Cultural Logic of Late Capitalism (1991)
The Geopolitical Aesthetic. Cinema and Space in the World System (1992)
The Seeds of Time. The Wellek Library lectures at the University of California, Irvine (1994)
Brecht and Method (1998)
A Singular Modernity. Essay on the Ontology of the Present (2002)
Archaeologies of the Future: The Desire Called Utopia and Other Science Fictions (2005)
Jameson on Jameson. Conversations on Cultural Marxism (2007)
The Ideologies of Theory (2009)
Valences of the Dialectic (2009)
The Hegel Variations. On the Phenomenology of Spirit (2010)
Representing Capital. A Reading of Volume One (2011)
The Antinomies of Realism (2013)
The Ancients and the Postmoderns: On the Historicity of Forms (2015)
Aiheesta muualla

Complete Bibliography of Jameson from the 1991 Wellek Library Lectures. (Arkistoitu – Internet Archive) (englanniksi)
Modules on Jameson: On Ideology (englanniksi)
Aiheesta muualla > Jamesonin artikkeleita

Reification and Utopia in Mass Culture. (Arkistoitu – Internet Archive) (PDF)
Jameson articles in Science Fiction Studies. (englanniksi)
Fear and Loathing in Globalization. (englanniksi)
Future City. (englanniksi)
Globalization and Political Strategy (englanniksi)
Topical Excerpts from Interviews. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali  Vatikaani 
Tieteilijät:  CiNii 
Taiteenala:  ULAN 
Henkilöt:  Deutsche Biographie  DDB  Trove 
Muut:  Europeana  SNAC  IdRef
Dinobot

| Dinobotit |
| --- | --- |
 G1-sarjan Dinobotit robottimuodossaan. Vasemmalta oikealle Sludge, Grimlock, Swoop, Slag ja Snarl
Ensiesiintyminen:  The Transformers
Henkilötiedot
Koko nimi:  Dinobotit
Asema:  Autobottien huippusotilaat
Ryhmäsidokset:  Autobotit
Dinobotit ovat kuvitteellisia hahmoja Transformers-universumissa.
Dinobotit ovat hyvien Autobottien alaryhmä. Dinobotit muuntautuvat roboteista dinosauruksiksi ja ovat myös Autoboteista vahvimpia ja väkivaltaisimpia. Heidän ajatusmaailmansa käsittelee yleensä vain Decepticoneja ja näiden murskaamista. Dinobotit pitävät useasti itseään korkea-arvoisimpina kuin toiset Autobotit. Heidän ylimielinen asenteensa haittaa usein taistelutilanteissa. Ilman johtajaansa Grimlockia, he eivät pysyisi yhtä hillittyinä, kuin ovat. Vaikka Dinobotit suhtautuvat hyvin riitaisasti kaikkiin mahdollisiin henkilöihin, kuten myös toisiinsa, heitä yhdistää suuri yhteinen kunnioitus johtajaansa Grimlockia kohtaan.
The Transformers > Jäsenet

Grimlock: Dinobottien komentaja. Hän on vahvin, itsepäisin ja sotaisin Autobotti. Hän ei pidä Optimuksen ajattelevasta taistelutavasta, vaan uskoo puhtaaseen raakaan voimaan. Hän pitää myös ihmisiä naurettavan heikkoina ja voisi tässä suhteessa olla kuin Decepticon. Sitä hän ei kuitenkaan ole, sillä Decepticon on asia, mitä hän eniten vihaa. Kaikesta huolimatta Grimlock on viisas ja huolehtiva johtaja, jonka ego vain useasti sattuu tulemaan tielle. Grimlock muuntautuu Tyrannosaurus rexiksi.
Slag: Slag on Dinoboteista itsepäisin ja eläinmuodossaan hänen päänsä on todella kestävä ja hän voi iskeä sillä mitä tahansa. Slagin suurin heikkous on kuitenkin hänen suuri vihansa. Slag muuntautuu Triceratopsiksi.
Sludge: Dinoboteista isoin, hitain ja tyhmin. Sludge muuntautuu Apatosaurukseksi.
Snarl: Snarl muuntautuu Stegosaurukseksi. Dinosaurusmuodossaan hänen vahvin ja kestävin aseensa on hänen piikitetty häntänsä, mitä hän käyttää vihollisten ja esteiden murskaamiseen.
Swoop: Swoop on Dinoboteista ainoa lentotaitoinen, dinosaurusmuodossaan. Hän toimii usein tiedustelijana ja on animaatiosarjassa yksi älykkäimmistä Dinoboteista. Swoop muuntautuu Pteranodoniksi. Swoop on myös Grimlockin jälkeen älykkäin Dinobotti.
The Transformers > Animaatiosarja

Animaatiosarjassa Autobotit Wheeljack ja Ratchet ovat rakentaneet Dinobotit vasta maassa. Autobotit löysivät maanalaisesta luolasta esihistoriallisten hirviöiden luita ja Optimus Prime antoi tiedemiehilleen luvan rakentaa uusia sotureita. Ensimmäisenä rakennettiin Grimlock, Sludge ja Slag. Valitettavasti Autobotit eivät onnistuneet ohjelmoimaan heitä kunnollisesti, vaan Dinobotit hyökkäsivätkin Autobottien kimppuun. Optimus Prime määräsi Dinobotit sammutettaviksi. Autobottien jouduttua Decepticonien vangiksi Wheeljack ja Ratchet rakensivat Dinobottien päihin asennettavat laitteet, jotka tekivät heistä viisaampia. Onnistuneen pelastusoperaation jälkeen Optimus antoi Dinobottien jäädä Autobottien riveihin. Myöhemmin Autobotit rakensivat vielä kaksi muuta Dinobottia, Snarlin ja Swoopin.
The Transformers > Sarjakuva

Sarjakuvassa Dinobotit ovat kotoisin Cybertronilta, mutta ovat saapuneet miljoonia vuosia sitten Maahan. Jouduttuaan taisteluun Decepticon Shockwaven kanssa, he jäivät mutaan jumiin, kunnes nykyajassa Autobotti Ratchet löysi heidät ja korjasi heidän kuntoon. Dinoboteilla on jatkuvasti ongelmia muiden Autobottien kanssa. He kannattavat "etsi ja tuhoa" -taktiikkaa, jota Optimus Prime ei pidä parhaimpana vaihtoehtoa. Väliaikaisesti Grimlockista tehtiin kuitenkin Autobottien komentaja Maahan.
Transformers: The War Within

Sarjakuvatrilogiassa Transformers: The War Within Dinobotit eivät esiityneet. Mutta trilogian kolmannessa osassa, The Age of Wrath, Salamannopean Iskukoalition (engl. Lightning Strike Coalition) entinen johtaja, Grimlock, perusti neljän muun Koalition entisen jäsenen kanssa uuden ryhmän nimeltä Dynobotit, jonka jäsenet ovat samannimisiä kuin Dinobottien jäsenet The Transformers-sarjassa.
Dynobottien lisäksi Salamannopean Iskukoalition entisiä jäseniä olivat myös Inferno, Ironhide, Kup, Smokescreen ja Wheeljack.
Transformers: Animated

Sarjassa Transformers: Animated Dinobotit olivat alun perin mekaanisia dinosauruksia eräässä Detroitissa sijaitsevassa puistossa. Kun Sumdac Systems sai niiden korjauksen vastuulleen, Isaac Sumdac sai idean tehdä niistä apujoukkoja Autoboteille. Mutta Megatron manipuloi ne Autobotteja ja ihmisiä vastaan. Kun Dinobotit pysäytettiin, Optimus Prime halusi ne tuhottaviksi, mutta Prowl ja Bulkhead piilottivat ne eräälle saarelle, missä kukaan ei häiritsisi niitä. Prowlia, Bulkheadia sekä Decepticon Blackarachniaa lukuun ottamatta ne eivät luottaneet kehenkään muuhun.
Transformers: Animated > Jäsenet

Grimlock, Dinobottien johtaja ja niistä ainut puhekykyinen. Muuntautuu Tyrannosaurus rexiksi.
Snarl, Dinobottien vahva jäsen. Muuntautuu Triceratopsiksi.
Swoop, Dinoboteista  ainoa lentokykyinen. Muuntautuu Pteranodoniksi.
Grimlock oli ainut, joka käytti nimeä. Muiden nimet esiintyivät vain leluversioissa, kunnes jaksossa "Human Error, Part 2" Scrapper oli antanut Snarlille tämän nimen. Grimlock oli muista Dinoboteista puhelias kun taas Snarl ja Swoop eivät ole sanoneet yhtäkään sanaa vaan ovat äännelleet mutta he ovat ehkä puhuneet sarjan ulkopuolella.
Aligned-jatkumo

Aligned-jatkumossa Dinobotit tunnettiin ennen dinosaurusmaisten piirteiden saamista Salamannopeana Iskukoalitiona.
Aligned-jatkumo > Jäsenet

Grimlock, Dinobottien komentaja. Muuntautuu Tyrannosaurus rexiksi.
Slug, muuntautuu Triceratopsiksi.
Sludge, muuntautuu Apatosaurukseksi.
Snarl, muuntautuu Stegosaurukseksi.
Swoop, muuntautuu Pteranodoniksi.
Aligned-jatkumo > War for Cybertron

Grimlock ja Swoop ovat pelattavia hahmoja videopelin Transformers: War for Cybertron Nintendo DS -versiossa.
Aligned-jatkumo > Fall of Cybertron

Videopelissä Transformers: Fall of Cybertron Decepticon Shockwave vangitsi Iskukoalition jäsenet ja muutti heidät Dinoboteiksi. Grimlock ja Swoop ovat jäsenistä ainoat, joilla voi pelata kampanjatilassa. Moninpelitilassa Sludge on ainoa ei-pelattava Dinobotti.
Aligned-jatkumo > Sarjakuvat

Dinobotit olivat pääosassa kahdessa animaatiosarjaan Transformers: Prime pohjautuvassa sarjakuvassa: Rage of the Dinobots sekä Beast Hunters.
Elokuvasarja

Dinobotit tekevät ensiesiintymisensä Transformers-elokuvasarjaan elokuvassa Transformers – Tuhon aikakausi. He ovat muinaisia transformeriritareita, jotka omaksuivat dinosauruksia muistuttavat petomaiset muuntautumismuodot. Useimmilla heistä on kuitenkin huomattava piirre, joka erottaa heidät oikeista dinosauruksista sekä ratsastajana yksi tavallinen Autobotti. Yksikään heistä ei osaa ihmisten kieltä. Heidän nimiään ei myöskään mainita. Ja "Dinobottien" sijaan heitä kutsutaan elokuvassa vain "legendaarisiksi sotureiksi".
Elokuvasarja > Jäsenet

Elokuvassa esiintyneet:
Grimlock, Dinobottien johtaja. Muuntautuu sarvekkaaksi Tyrannosaurus rexiksi. Ratsastajana Optimus Prime.
Strafe, muuntautuu kaksipäiseksi ja kaksipyrstöiseksi Pteranodoniksi. Ratsastajana Bumblebee.
Slug, muuntautuu piikikkääksi ja petomaiseksi Triceratopsiksi. Ratsastajana Drift.
Scorn, muuntautuu kolmipurjeiseksi Spinosaurukseksi. Ratsastajana Crosshairs.
Vain leluina ilmestyneet:
Slash, muuntautuu suurikokoiseksi Velociraptoriksi. Leluversiossa ratsastajana Hound.
Slog, muuntautuu piikkikkääksi Apatosaurukseksi.
Snarl, muuntautuu Stegosaurukseksi. Leluversiossa ratsastajana Ratchet.
Elokuvasarja > Historia

Dinobotit olivat matkustaneet jo vuosien ajan ympäri maailmankaikkeutta tutkien sitä ja käyden lukemattomia taisteluita. Yhdessä vaiheessa he olivat joutuneet palkkionmetsästäjä Lockdownin vangeiksi. Autobottien irrotettua niiden vankiosaston sisältäneen osan aluksesta ja tehtyään pakkolaskun Kiinaan, Optimus vapautti heidät ja yritti suostutella heidät auttamaan Galvatronin joukkojen pysäyttämisessä. Grimlock ei kuitenkaan ollut halukas tottelemaan, joten hän taisteli Optimusta vastaan ensin robottimuodossaan ja sitten ryntäsi tätä päin dinosaurusmuodossaan. Optimus löi kilvellään Grimlockin Maahan ja uhkasi tappaa tämän, jos tämä ei tottele. Grimlock alistui ja antoi Optimuksen ratsastaa hänellä. Drift ja Crosshairs kiipesivät Slugin ja Scornin selkiin, ja Hongkongin taistelun aikana Strafe otti selkäänsä Bumblebeen. Kun suurin osa Galvatronin joukoista sekä Harold Attinger ja Lockdown olivat kuolleet, Optimus antoi Dinobottien elää vapaina.
Aiheesta muualla

Lisätietoa Dinoboteista TFWIKI.Netissä, Transformers-aiheisesta wikiassa
Transformers
Białystokin rautatieasema

| Białystokin rautatieasema Białystok |
| --- | --- |

Perustiedot
Sijainti:  53.134°N, 23.1359°E
Osoite:  Kolejowa 5, 15701 Białystok, Podlasian voivodikunta
Kunta:  Białystok
Valtio:  Puola
Liikenne
Liikennöitsijä(t):  (Puolan valtionrautatiet, PKP): PKP Intercity S.A., PolRegio S.A.
 Białystokin rautatieasema (5/2024).
Białystokin rautatieasema (puol. Białystok (stacja kolejowa)) on Puolan koillisosan Podlasian voivodikunnassa toimiva rautatieasema. Asema sijaitsee Białystokin kantakaupungissa.
Białystokin on Puolan rataverkon risteysasema ja eräs Rail Baltica -ratayhteyden keskeinen puolalainen asema. Sinne johtaa ratayhteys muun muassa Liettuan rajalta Ełkin rautatieaseman kautta. Keskeinen ratayhteys kulkee Białystokista Varsovan itäiselle asemalle. Białystokin ratapihaa on 2020-luvulla uudistettu esimerkiksi kattamalla se; syksyllä 2024 avattiin ratapihan alikulku laitureille ja Białystokin linja-autoasemalle. Rakennustyöt ovat olleet osa pääosin EU:n rahoittamaa Rail Baltican Podlasian rataosuuksien uusimista; nämä työt ovat maksaneet yhteensä 3,4 miljardia zlotya. Aseman merkityksen uskotaan kasvavan 2020-luvun lopulla ja 2030-luvun alussa Rail Baltican edetessä.
Białystokin katettua laituripihaa (6/2024).
Alikulku Białystokin asemalta laitureille oli rakenteilla (9/2024).
Vuonna 2023 Białystokin rautatieaseman kautta kulki päivittäin keskimäärin 7 200 matkustajaa (eli 2,6 milj. matkustajaa vuodessa).
Aiheesta muualla

Kuvia tai muita tiedostoja aiheesta Białystokin rautatieasema Wikimedia Commonsissa
Białystokin rautateaseman aikatauluja (englanniksi) (portalpasazera.pl)
Stacja Białystok w nowej odsłonie (video, 1.10.2024) (puolaksi) (youtube.com)
Bill Orton

Bill Orton
William "Bill" Orton (22. syyskuuta 1948 – 18. huhtikuuta 2009) oli yhdysvaltalainen demokraattisen puolueen poliitikko. Hän istui Yhdysvaltain edustajainhuoneen jäsenenä Utah'n kolmannesta vaalipiiristä vuosina 1991–1997. Hän oli varsinaiselta ammatiltaan lakimies ja uskoltaan mormoni.
Orton kuoli 60-vuotiaana liikenneonnettomuudessa saamiinsa vammoihin.
Freetime Machos

| Freetime Machos |
| --- | --- |

Ohjaaja:  Mika Ronkainen
Käsikirjoittaja:  Mika Ronkainen
Tuottaja:  Kimmo Paananen, Mika Ronkainen
Säveltäjä:  Samuli Putro, Ahti Marja-aho
Kuvaaja:  Vesa Taipaleenmäki, Mika Ronkainen
Leikkaaja:  Anders Villadsen
Pääosat:  Matti Keränen, Mikko Koljonen
Valmistustiedot
Valmistusmaa:  Suomi, Saksa
Tuotantoyhtiö:  Klaffi Tuotannot Oy
Levittäjä:  Netflix
Ensi-ilta:  12. maaliskuuta 2010
Kesto:  86 min
Alkuperäiskieli:  suomi, englanti, espanja
Edeltäjä:  Meän kesä
Seuraaja:  Laulu koti-ikävästä
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Freetime Machos on Mika Ronkaisen ohjaama dokumenttielokuva maailman pohjoisimmasta rugby-joukkueesta, oululaisesta OYUS Rugbysta. Elokuvassa seurataan joukkueen jäsenten elämää yhden kauden aikana rugbyn SM-sarjassa vuonna 2007.
Elokuvan maailmanensi-ilta oli International Documentary Film Festival Amsterdamin pitkien dokumenttielokuvien kilpasarjassa 22. marraskuuta 2009. Elokuvan teatteriensi-ilta Suomessa oli 12. maaliskuuta 2010 ja se julkaistiin Suomessa DVD:llä 21. lokakuuta 2010.
Freetime Machos sai Pohjois-Amerikan ensi-iltansa New Yorkissa huhtikuussa 2010 Tribecan elokuvajuhlilla, missä se sai runsaasti huomiota.
Palkinnot

Freetime Machos voitti Erikoispalkinnon Tampereen elokuvajuhlien yli 30-minuuttisten elokuvien sarjassa maaliskuussa 2010. Sosiaali- ja terveysministeriön Tasa-arvoasiain neuvottelukunta palkitsi Mika Ronkaisen Miehen työ -palkinnolla yhdessä Miesten vuoro -elokuvan ohjaajien Jonas Berghällin ja Mika Hotakaisen sekä Miehen kuva -elokuvan ohjaajan Visa Koiso-Kanttilan kanssa.
Arvioita Suomessa

Suomalaisten kriitikoiden antamat tähdet vaihtelivat viidestä tähdestä (Pauliina Siekkinen/Keskisuomalainen) yhteen tähteen (Tapani Maskula/Turun Sanomat). Nyt-liitteessä neljä kriitikkoa antoi elokuvalle pistekeskiarvon 2,5.
Pauliina Siekkinen: Freetime Machos (2009) -arvostelu: Näitä miehiä ei voi keksiä  19.04.2010. KSML.fi. Arkistoitu 13.5.2010. Viitattu 4.5.2010.
Leena Virtanen: Freetime Machos (2009) -arvostelu: Miesten välisestä ystävyydestä  12.03.2010. HS.fi.
Marita Nyrhinen: Freetime Machos (2009) -arvostelu: Miesten elämää  05.03.2010. Ilkka.fi.
Antti Honkala: Freetime Machos (2009) -arvostelu  18.03.2010. Filmgoer.fi. Arkistoitu 5.3.2016. Viitattu 22.10.2010.
Arvioita ulkomailla

Kyle Smith: Tribeca Film Festival 2010: A manly cheer for 'Freetime Machos'  30.04.2010. Nypost.com. Arkistoitu 3.5.2010. Viitattu 10.5.2010.
Elina Mishuris: The rugby road to modern manhood  27.04.2010. Nyunews.com. Arkistoitu 30.4.2010. Viitattu 11.5.2010.
Logan Hill: Nine Films From the Ninth Annual Tribeca Film Festival  18.04.2010. Nymag.com.
Cynthia Fuchs: Tribeca/ESPN Sports Film Festival  23.04.2010. Popmatters.com.
Alan Bacchus: Recently reviewed: Freetime Machos  03.05.2010. Exclaim.ca.
Aiheesta muualla

Elokuvan virallinen kotisivu (Arkistoitu – Internet Archive).
Elokuvan virallinen Facebook-sivu.
Suomen elokuvasäätiön esittely (Arkistoitu – Internet Archive).
| n k Mika Ronkainen |
| --- | --- |
Dokumenttielokuvat (ohjaus):  Isänpäivä (1997)  Oulu palaa – kaupunki joka katosi (1998)  Joulupukkien maa (1999)  Kohta maailma muuttuu (2000)  Viimeiset Vuotoksella (2000)  Autobonus (2001)  Huutajat – Screaming Men (2003)  Meän kesä (2004)  Sentenced: Buried Alive (2006)  Freetime Machos (2009)  Laulu koti-ikävästä (2013) 
TV-elokuvat ja -sarjat (ohjaus):  Kaikki synnit (2019–2020) 
Lyhytelokuvat (ohjaus):  Nakkipala (1994)  YUP: Porvariston hillitty charmi (1996)  Anna Järvinen & Månskensorkestern: Laulu koti-ikävästä (2013)  Darya & Månskensorkestern: Suomalainen neekerilaulu (2013)
Plasseyn taistelu

Plasseyn taistelu oli Plasseyn eli oikeammin Palashin kylän lähellä 23. kesäkuuta 1757 käyty taistelu eversti Robert Cliven johtamien Englannin Itä-Intian kauppakomppanian ja Bengalin nawabin Siraj-ud-daulan joukkojen välillä seitsenvuotisen sodan aikana. Taistelu päättyi nawabin armeijan tappioon ja sitä voidaan pitää brittien lähes kahden vuosisadan mittaisen valtakauden alkuna Intiassa.